આમ નાગરિકોને ડોર ટુ ડોરમાં ખાસ સંતોષ મળતો ન હોવા છતાં તંત્રની યુઝર્સ ચાર્જની દરખાસ્તે વિવાદના વમળ ઊભા કર્યા છે. દરમ્યાન આ અંગે સ્ટેન્ડિંગ કમિટીના ચેરમેન અમૂલ ભટ્ટને પૂછતાં તેઓ કહે છે નાગ‌રિકો પાસેથી રોજના એક રૂપિયાનો યુઝર્સ ચાર્જ વધારે નથી, કેમ કે શહેરને સ્વચ્છ, સુંદર બનાવવા આ જરૂરી છે પરંતુ ગરીબો ઉપર તેનું ઓછું ભારણ આવે તેવા અમારા પ્રયાસ રહેશે. અમે ટેક્સના બિલના આધારે ગરીબની વ્યાખ્યા નક્કી કરીશું.